jkorsvik/nowiki_second_scrape_merged huggingface dataset:
Karl Hellem

Karl Johan Hellem (1899–1985) var en gårdbruker og lokalpolitiker fra tidligere Nes/Bjugn kommuner i Trøndelag. Han var NS-oppnevnt ordfører i Nes kommune 1941–1945, og var senere varaordfører i kommunens siste valgperiode 1960–63, valgt på ei borgerlig fellesliste.Som følge av NS' kommunalforordning ble han i januar 1941 oppnevnt av okkupasjonsmyndighetene til ny ordfører i Nes, mens den lovlig valgte varaordføreren Asbjørn Berg fortsatte som varaordfører. Ved utnevnelsen ble det framhevet at han ikke hadde kommunalpolitisk erfaring, men var kjent som travkjører og hesteoppdretter. Ved rettsoppgjøret etter krigen ble han i oktober 1946 dømt til 6 måneders fengsel, 5000 kr i erstatning og 10 års tap av rettigheter. Fengselsstraffen var allerede sonet i varetekt.Han eide gården Bakken i Oksvollgrenda fra 1928.
I tillegg til kommunepolitikken hadde han verv i Bjugn Sparebank, og som styreformann i Hellem meieri og Fosen kommunale kraftlag. Sammen med kona Jenny donerte han flombelysningen til Nes kirke.Han var særlig opptatt av travsport og var formann i Wahlsfjord travklubb i 30 år. Han vant i 1933 «Jacob Meyers pokalløp» på Bjerke Travbane med hesten «Elnora», som også vant andre løp.


== Referanser ==
Martin McDonagh

Martin McDonagh (født 1970) er en britisk-irsk filmregissør, manusforfatter og dramatiker.Han vant Oscar for beste kortfilm under den 78. Oscar-utdelingen for Six Shooter fra 2004. Hans førse spillefilm var Undercover i Brügge (In Bruges) fra 2008. For filmen vant han BAFTA for beste manus og ble nominert til Oscar for beste originalmanus under den 81. Oscar-utdelingen. Han skrev og regisserte filmen Three Billboards Outside Ebbing, Missouri fra 2017. Filmen vant to Oscar under den 90. Oscar-utdelingen, var nominert til Oscar for beste film, mens McDonagh var nominert for manuset. Han vant også kategoriene beste manus og beste regi under den 75. Golden Globe-utdelingen, vant BAFTA for manuset mens filmen ble kåret til beste utenlandske kinofilm under Amandaprisen 2018.


== Filmografi ==
2008: Undercover i Brügge (In Bruges)
2012: Seven Psychopaths
2017: Three Billboards Outside Ebbing, Missouri
2022: The Banshees of Inisherin


== Skuespill ==
1996: The Beauty Queen of Leenane
1996: The Cripple of Inishmaan
1997: A Skull in Connemara
1997: The Lonesome West
2001: The Lieutenant of Inishmore
2003: The Pillowman
2010: A Behanding in Spokane
2015: Hangmen
2018: A Very Very Very Dark Matter


== Referanser ==


== Eksterne lenker ==
(en) Martin McDonagh på Internet Movie Database 
(sv) Martin McDonagh i Svensk Filmdatabas 
(da) Martin McDonagh på Filmdatabasen 
(da) Martin McDonagh på Scope 
(fr) Martin McDonagh på Allociné 
(en) Martin McDonagh på AllMovie 
(en) Martin McDonagh hos The Movie Database 
(en) Martin McDonagh hos Internet Broadway Database
Veringsåe kraftverk

Veringsåe kraftverk er et vannkraftverk i Bykle kommune i Agder.
Det utnytter et fall på 56 meter i Veringsåe. Elven kommer fra Skyvatn som er magasin for Holen I-II kraftverk. Kraftverket ligger ved inntaket til overføringstunnel Lislevatn-Førsvatn.
Installert effekt er 1,8 MW fra en francisturbin. Årsproduksjon er 7,5 GWh.


== Referanser ==


== Kilder ==
«NVE Atlas». Vannkraft.  Norges vassdrags- og energidirektorat
NVE vannkraftdatabase
Hans Krokmyrdal

Hans Marinius Blom Krokmyrdal (1895–1970) var en lærer og lokalpolitiker (Arbeiderpartiet) fra daværende Nes kommune (nå Ørland) i Trøndelag. Han var ordfører i Nes kommune 1935–1941, men hans ordførerperiode ble forstyrret av en rettssak hvor han ble beskyldt for å opptre usømmelig og i strid med forventningene til en lærer.
Han var født i Astafjord i daværende Ibestad kommune, hvor foreldrene var fiskerbønder. Han tok eksamen på Tromsø lærerskole i 1918, og arbeidet først i Dverberg før han i 1922 kom til Val skole i Nes. Ved siden av lærerjobben var han her kordirigent, lærernes representant i skolestyret og fra 1931 formann i fattigstyret.Ved stortingsvalget 1933 sto han på Samfundspartiets («Brochmannianernes») liste i Sør-Trøndelag. Ved kommunestyrevalget 1934 ble han valgt inn på Arbeiderpartiets liste, og ble valgt til ordfører, med partifellen Olav Buvik som varaordfører. Ved kommunestyrevalget 1937 fikk Arbeiderpartiet og Borgerlig fellesliste seks representanter hver i Nes kommunestyre. Ved konstitueringen av kommunestyret ble Krokmyrdal valgt til ordfører etter loddtrekning, mens den borgerlige ordførerkandidaten Asbjørn Berg ble varaordfører.«Krokmyrdal-saken» som begynte i herredsretten i 1937, fortsatte i Frostating lagmannsrett i 1939 og ble avsluttet i Høyesterett i 1942, dreide seg om at Krokmyrdal (som på dette tidspunktet var ordfører) hadde saksøkt Nes skolestyre med krav om at avskjedigelsen av ham som lærer ble kjent ugyldig og opphevet. Krokmyrdal tapte i herredsretten, vant i lagmannsretten og tapte igjen i Høyesterett. Bakgrunnen for avskjedigelsesvedtaket var rykter, foreldreaksjoner og etter hvert skolestreik fordi foreldre i bygda mente at han var uegnet som lærer ettersom han skulle ha hatt et forhold til en gift kvinne i skolekretsen, og ellers oppført seg usømmelig mot andre kvinner i bygda. Krokmyrdals advokat sa under behandlingen i lagmannsretten at ryktene mot Krokmyrdal kunne ha sammenheng med at Krokmyrdal i 1934 ble separert fra sin daværende kone, som var fra bygda: «bevisførselen ville vise at det var de [… som] stilte seg på fru Krokmyrdals side, som hele tiden siden hadde representert aksjonskomiteen i saken.»Krokmyrdal flyttet fra Nes, og bodde senere i Hasvik i Finnmark, hvor han var lærer og skoleinspektør. Han giftet seg på ny, og bosatte seg etter hvert i Bergen, hvor han døde i 1970.
Hans datter Ingjerd var gjennom ekteskapet med Arnt svigerdatter av fiskeskipperen og lokalpolitikeren Stener Robertsen.


== Referanser ==
Ahmed Ceni

Ahmed Ceni (født 8. mars 1950 i Shkodër i Albania,  død 12. oktober 2021) var en albansk politiker.
Fra 1997 til 2005 var han folkevalgt til Albanias parlament, som representant for Albanias sosialistiske parti. Han var viseminister for transport fra 1998 til 2000, og for arbeid og sosiale anliggender fra 2001 til 2005.
Ceni døde av covid-19 i oktober 2021, i en alder av 71 år.


== Referanser ==
Naïma Ababsa

Naïma Ababsa (arabisk: نعيمة عبابسة‎ ; født i 1963 i Tlemcen i Algerie, død 18. april 2021 i Alger) var en algerisk sanger.


== Liv og virke ==
Naïma Ababsa var datter av komponisten Abdelhamid Ababsa. Hennes søster, Fella El Djazairia, er også sanger.Hun dekket et vidt spekter av musikalske sjangere, blant annet chaoui, algérois, hawzi, og alle stilarter fra Nord-Afrika.
I 2000 var hun en av flere artister som opptrådte på en konsert i Paris til minne om sangeren Matoub Lounès, som ble drept på åpen gate i Alger i 1998. Hun opptrådte også på en konsert til minne om sangerinnen Seloua på Théâtre national algérien Mahieddine-Bachtarzi i Alger i 2008. I 2018 deltok hun på Festival international de musique de Timgad. Samme år deltok hun på Orientalys-festivalen i Montreal.Naïma Ababsa døde i Alger den 18. april 2021 av covid-19, i en alder av 58 år.


== Album ==
2010: Ya khti
2017: La Star Du Chaoui


== Referanser ==
Benedito Roberto

Benedito Roberto C.S.Sp. (født 5. november 1946 i Mussende i Angola, død 8. november 2020 i Malanje) var en  angolansk katolsk prelat og erkebiskop av Malanje.


== Liv og virke ==


=== Spiritaner og prest ===
Benedito Roberto trådte mot slutten av 1960-årene inn i spiritanernes kongregasjon. Etter novisiat i Fraião i Portugal avla han første løfter som ordensbroder i Malanje. Etter noen år besluttet han seg for å bli prest. Etter å ha studert filosofi og teologi på hovedseminaret Cristo Rei i Huambo, ble han presteviet den 18. oktober 1981 i Malanje. 


=== Biskop av Novo Redondo/Sumbe ===
Pave Johannes Paul II utnevnte ham til biskop av Novo Redondo i Angola den 15. november 1995. Han ble bispeviet av den apostoliske delegat til Angola, erkebiskop Félix del Blanco Prieto, den 25. februar 1996. Medkonsekrerende var Zacarias Kamwenho, koadjutorerkebiskop av Lubango, og Abílio Rodas de Sousa Ribas C.S.Sp, biskop av São Tomé e Príncipe. 
Han hadde dette biskopembetet frem til 2012; bispedømmet hans skiftet i 2006 navn til bispedømmet Sumbe.


=== Erkebiskop av Malanje ===
Roberto ble erkebiskop av Malanje i 2012; dette embetet hadde han til sin død i 2020.


=== Død ===
Erkebiskop Benedito Roberto døde i Malanje etter et kort sykehusopphold. Dødsårsaken var covid-19.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Eugène-Gabriel-Gervais-Laurent Tisserant (1884-1972) *1937
Pave Paul VI (1897-1978) *1954
Kardinal Agostino Casaroli (1914-1998) *1967
Kardinal Manuel Monteiro de Castro (1938- ) *1985
Erkebiskop Benedito Roberto (1946-2020) *1995


== Referanser ==
Gustav Wriedt

Gustav Meyn Wriedt (født 5. november 1855 Skoger, død 21. mai 1907) var en bryggerieier og politiker fra Skoger i Drammen, han var sønn av Christian Wriedt (1824–1882) som i 1858 grunnla Chr. Wriedts Bryggeri i Øvre Storgate 37 i Drammen. Ved farens død i 1882 ble bryggeriet overtatt av Gustav, som moderniserte og bygget nye ølkjellere og anla en mineralvannfabrikk ved siden av bryggeriet i 1895. Ved Gustav Wriedts død i 1907 gikk selskapet over til aksjeselskap med Haagen Cappelen som disponent.Gustav var medlem av Drammen bystyre og formannskap fra 1898 til 1901. Han innførte på et tidlig tidspunkt 8-timers arbeidsdag for sine ansatte og i 1898 holdt han festtalen i Drammens Arbeiderforening da foreningen tok initiativet til et demonstrasjonstog 1. mai for 8-timers arbeidsdag. I 1901 stiftet han Drammens arbeideres byggeforening.


== Utdannelse ==
Teoretisk utdannelse ved bryggerhøiskolen Weihenstephan.
Praktisk utdannelse ved Frydenlunds Bryggeri.


== Referanser ==
Alain Claude Bilie By Nze

Alain Claude Bilie By Nze (født 16. september 1967) er en gabonsk politiker som har vært Gabons statsminister siden 9. januar 2023. Han var tidligere statsråd og fra oktober 2022 også visestatsminister. 


== Biografi ==
By Nze er født 16. september 1967 i Makokou, provinshovedstaden i Ogooué-Ivindo-provinsen i Gabon. Han studerte litteratur ved Omar Bongo University i Libreville, Gabons hovedstad.I 2006 ble han utnevnt til kommunikasjonsminister, og han ble også valgt inn i nasjonalforsamlingen. Fra 2007 ble han visesamferdselsminister. Fra mars 2012 var han rådgiver for presidenten og talsperson for regjeringen.By Nze ble kommunikasjonsminister for andre gang i 2015 og ble samtidig statssekretær. Fra 2016 fikk han ansvar for digital økonomi og kunst og kultur. I 2018 ble han på nytt oppnevnt til statssekretær og til sportsminister.I juli 2020 ble han gjenoppnevnt til statssekretær og ble også minister for energi og vannforsyning. Etter en ommøblering i regjeringen i mars 2022 ble han også regjeringens talsperson, og fra oktober 2022 var han visestatsminister i regjeringen til Rose Christiane Ossouka Raponda.
Den 9. januar 2023 ble Raponda utnevnt til visepresident i Gabon av president Ali Bongo Ondimba. Ondimba utnevnte samtidig By Nze til ny statsminister.


== Referanser ==
Carlos Levy

Carlos Jacobo Levy (født 7. juli 1942 i Tunuyán i provinsen Mendoza i Argentina, død 25. desember 2020 i Mendoza) var en argentinsk forfatter, forteller, dikter og redaktør.


== Liv og virke ==


=== Bakgrunn ===
Carlos Levy ble født i Tunuyán, men flyttet til Mendoza. Der ble han kjent med det lokale kunstmiljøet med blant andre Ricardo Embrioni og dikterne Fernando Lorenzo og Víctor Hugo Cúneo.


=== Forfatter ===
Han publiiserte sin første diktsamling i 1967. På grunn av de politiske omveltningene i Argentina varte det helt til 1984 før hans neste verk ble utgitt. Han ble sjef for biblioteket General San Martín og for Mendoza nasjonale radio. Han arbeidet også en periode i kulturdepartementet i Mendoza.I 2005 ga han ut sin oversettelse til jødespansk av et dikt av José Hernández.


=== Død ===
Levy døde av covid-19 i Mendoza den 25. desember 2020, i en alder av 78 år.


== Verker ==


=== Poesi ===
1967 Inmensamente ciudadano
1984 La memoria y otras piedades
1989 Anverso/Reverso – medforfatter: Fernando Lorenzo
1991 Café de náufragos
1998 La palabra y sus nombres
2000 Destierros (antologi)
2001 Doloratas – medforfatter: Marcos Silber
2008 Viejo hotel


=== Noveller ===
1997 Té con hielo
2006 Adiós, Celina, adiós
2012 Asociación ilícita – medforfattere: Emilio Fernández Cordón og Oscar D’Angelo)


=== Oversettelser ===
2005 José Hernández: Martín Fierro – oversatt til jødespansk


== Referanser ==
Hakob Hakobjan

Hakob Hakobjan (armensk: Հակոբ Հակոբյան (Ճոյտ) (født 10. februar 1963 i Vagharsjapat i Armenske SSR i Sovjetunionen, død 23. mars 2021 i Armenia) var en armensk politiker og offentlig tjenestemann.
Han var fra 1999 til 2007 folkevalgt til den armenske nasjonalforsamling som representant for Armenias republikanske parti.Hakobjan døde av covid-19 i 2021, i en alder av 58 år.


== Referanser ==
Nikolaj Berdjajev

Nikolaj Aleksandrovitsj Berdjajev (1874–1948) var en russisk filosof, teolog og idéhistoriker. Han regnes som en kristen eksistensialist og personalist. Han var professor i filosofi ved Statsuniversitetet i Moskva frem til han, som flere andre idealistiske og religiøse tenkere, ble landsforvist fra Sovjetunionen i 1922. Han levde så i eksil i Berlin og Paris, hvor han skrev sine viktigste verker. Flere av Nikolaj Berdjajevs verker er også oversatt til norsk.


== Referanser ==


== Litteratur ==
Oversatte verkerBerdjajev, Nikolaj (2012) [1947]. Den russiske idé: Grunnleggende problemer i russisk tenkning på 1800-tallet og begynnelsen av 1900-tallet. Oversatt av Torgeir Bøhler; med innledning av Pål Kolstø, personregister og forklarende noter. Oslo: Solum forlag. ISBN 978-82560-1704-1. 
Berdjajev, Nikolaj (2017) [1923]. Dostojevskijs verdensanskuelse. Oversatt av Torgeir Bøhler; med etterord av Erik Egeberg. Oslo: Solum forlag. ISBN 978-82-560-1761-4. 
Berdjajev, Nikolaj (1947). «Sosial omveltning og åndelig vekkelse». Kirke og kultur. 52 (9): 521–531. ISSN 0023-186X. 
Berdjajev, Nikolaj (1948). «En tredje utvei». Kirke og kultur. 53 (9): 524–535. ISSN 0023-186X. 
Berdjajev, Nikolaj (1951) [1947]. «Lidelsen, det onde og krigen». Kirke og kultur. 56 (7): 415–423. ISSN 0023-186X. 
Breivega, Ola (1984). Draum og røynd: Marxismekritiske skrifter. Et utvalg av Nikolaj Berdjajevs essays fra perioden 1918 til 1948; oversatt av Ola Breivega. Bergen: Norsk bokreidingslag. ISBN 82-90186-36-3. SekundærlitteraturBjørneboe, Sven Kærup (1976). Eksistens og revolt: Unamuno, Berdjajev, Sjestov. Med utvalgte essays av Nikolaj Berdjajev. Oslo: Aschehoug. s. 45–100. ISBN 82-03-07830-3. 
Haram, Arnfinn (2005). «Nikolaj Berdjajev – religionsfilosof mellom aust og vest». Kirke og kultur. 110 (3): 459–467. doi:10.18261/ISSN1504-3002-2005-03-19. 
Jacobsen, Sigurd Fasting (1955). «Nikolaj Berdjajev, en kristen personalist». Samtiden. 64: 598–612. ISSN 0036-3928. 
Kolstø, Pål (1982). Den russiske intelligentsia og kirken. Med utdrag fra Nikolaj Berdjajevs Selverkjennelse: Et forsøk på en filosofisk selvbiografi, utgitt på russisk i 1949. Oslo: Tanum-Norli. s. 62–66 og 168–180. ISBN 82-518-1674-2.
Karoline Haugland

Karoline Heimvik Haugland (født 23. februar 1998) er en norsk fotballspiller som spiller for Brann.


== Klubbkarriere ==
Haugland spilte aldersbestemt fotball i Arna-Bjørnar, og gikk gradene i klubben frem til hun debuterte i Toppserien i 2014.I 2019 reiste hun til USA for å studere og spille collegefotball på Concordia University i Wisconsin. Hun spilte for Arna-Bjørnar i sommerpausene fra USA de neste årene.
I januar 2023 signerte hun for Brann.


== Referanser ==


== Eksterne lenker ==
(en) Karoline Haugland – UEFA 
(no) Karoline Haugland – Norges Fotballforbund 
(de) Karoline Haugland – Soccerdonna 
(en) Karoline Haugland – FBref
Grace Garrad

Grace Garrad (født 19. juni 2003) er en engelsk fotballspiller som spiller for Stabæk.Hun har tidligere spilt for Arsenal, Crystal Palace, West Ham og Watford.


== Referanser ==


== Eksterne lenker ==
(en) Grace Garrad – WorldFootball.net 
(en) Grace Garrad – Soccerway 
(en) Grace Garrad – PlaymakerStats.com 
(de) Grace Garrad – Soccerdonna
Dangerous Curve Ahead

Dangerous Curve Ahead er en amerikansk stumfilm fra 1921, regissert av E. Mason Hopper.


== Handling ==
Phoebe Mabee er allerede forlovet med Harley Jones, men flørter likevel med Anson Newton. Som et resultat avbryter Harley forlovelsen deres, men i løpet av de neste seks månedene blir de forsonet og gifter seg endelig.
Phoebe føder snart to barn. Men når Harley blir sendt til utlandet av forretningsfirmaet hans, reiser Phoebe og hennes to barn til et feriested hvor hun snart fornyer romantikken med Newton. Men kort tid senere kommer Harley uventet tilbake.


== Skuespillere ==
Helene Chadwick som Phoebe Mabee
Richard Dix som Harley Jones
Maurice Bennett Flynn som Anson Newton
James Neill som Mr. Mabee
Edythe Chapman som Mrs. Mabee
Kate Lester som Mrs. Nixon
Newton Hall som Phoebe's sønn


== Referanser ==


== Eksterne lenker ==
(en) Dangerous Curve Ahead på Internet Movie Database 
(en) Dangerous Curve Ahead på Turner Classic Movies
Dangerous Lies (1921)

Dangerous Lies er en britisk stumfilm fra 1921 regissert av Paul Powell.


== Skuespillere ==
David Powell som Sir Henry Bond
Mary Glynne som Joan Farrant
Arthur M. Cullin som Eli Hodges
Ernest A. Douglas som Reverend Farrant
Warburton Gamble som Leonard Pearce
Clifford Grey som Franklin Bond
Minna Grey som Olive Farrant


== Referanser ==


== Eksterne lenker ==
(en) Dangerous Lies på Internet Movie Database
The Dangerous Moment

The Dangerous Moment er en amerikansk stumfilm fra 1921 regissert av Marcel De Sano.


== Skuespillere ==
Carmel Myers som Sylvia Palprini
Lule Warrenton som Mrs. Tarkides
George Regas som Movros Tarkides
W.T. Fellows som Jack Reeve
Billy Fay som Collins
Bonnie Hill som Marjory Blake
Herbert Heyes som George Duray


== Referanser ==


== Eksterne lenker ==
Artikkelen har ingen egenskaper for filmdatabaser i Wikidata
Dangerous Paths

Dangerous Paths er en amerikansk stumfilm fra 1921 regissert av Duke Worne.


== Skuespillere ==
Neva Gerber som Ruth Hammond
Ben F. Wilson som John Emerson
Edith Stayart som Violet Benson
Joseph W. Girard som Silas Newton
Henry Van Sickle som Noah Hammond
Helen Gilmore som Deborah Hammond


== Referanser ==


== Eksterne lenker ==
Artikkelen har ingen egenskaper for filmdatabaser i Wikidata
Dangerous Toys (film)

Dangerous Toys er en amerikansk stumfilm fra 1921, regissert av Samuel Bradley.


== Handling ==
Harman mister sin kone fordi hun etterlot ham til fordel for en annen mann, og han mister deretter troen på alle kvinner.
Men tjue år senere forsøker Harman å ødelegge forholdet til kontoristen sin, Jack Gray, og hun forsøker å få Grays kone til å forlate ektemannen hennes. Samtidig forsøker han å få Gray interessert i andre kvinner. Men denne planen mislykkes, og Harman innser at forholdet deres faktisk er ekte kjærlighet.


== Skuespillere ==
Frank Losee som Hugo Harman
Marion Elmore som Mrs. Hugo Harman
Marguerite Clayton som Louise Malone
William Desmond som Jack Gray
Frances Devereaux som Mrs. Malone
Lillian Greene som Phyllis Harman


== Referanser ==


== Eksterne lenker ==
(en) Dangerous Toys på Internet Movie Database
Daniel Deronda (film)

Daniel Deronda er en britisk stumfilm fra 1921 regissert av Walter Courtney Rowden.


== Skuespillere ==
Reginald Fox som Daniel Deronda
Ann Trevor som Mirah Lapidoth
Clive Brook som Mallinger Grandcourt
Yolande Duquette som Mrs Glasher
Dorothy Fane som Gwendolen Harleth


== Referanser ==


== Eksterne lenker ==
(en) Daniel Deronda på Internet Movie Database 
(sv) Daniel Deronda i Svensk Filmdatabas 
(nl) Daniel Deronda på MovieMeter 
(en) Daniel Deronda på AllMovie 
(en) Daniel Deronda på Turner Classic Movies 
(en) Daniel Deronda på Rotten Tomatoes
Nacerdinae

Nacerdinae er en gruppe av lange og slanke biller i familien bløtbukker. De voksne billene kan ofte finnes på blomster, mens larvene lever inne i plantestengler eller i morken, død ved. Det er kjent 3 arter fra Norge.


== Utseende ==
Små til middelsstore (5 – 20 mm), slanke biller, kroppen vanligvis mer eller mindre myk. På farge er de ofte metallisk grønne eller blå, men det finnes også en del brunlige eller brokete arter. Oversiden er fint og kort hårete. Hodet er ganske lite, med utstående, nyreformede fasettøyne. Antennene er 11-leddete, trådformede eller sagtakkede, og omtrent halvparten så lange som kroppen. Brystskjoldet (pronotum) er omtrent så langt som bredt, mye smalere enn dekkvingene, hvelvet, ofte med knøler eller groper. Dekkvingene er langstrakte og  parallellsidige, vanligvis myke, ofte med lengdefurer eller opphøyde ribber. Beina er lange og slanke, hos mange arter er hannenes baklår sterkt fortykkede og bakleggene krumme. For- og mellomføttene har fem ledd, bakføttene fire. Larvene er langstrakte og tynnhudete.


== Levevis ==
Bløtbukkenes larver lever enten inne i plantestengler eller i fuktig, råtten, død ved. Av de norske artene lever  bolverkbillen (Nacerdes melanura) i soppangrepet trevirke, som døde stokker av ulike treslag, men de kan også forekomme i gjerdestolper og råttent bygningstømmer. De rører ikke friskt tømmer og gjør dermed ikke noen skade der det ikke er betydelige råteskader fra før. De voksne billene finner man ofte på blomster, særlig i kurvplantefamilien, der de spiser pollen. De er aktive i solskinn.


== Systematisk inndeling / norske arter ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien heteromerer, Tenebrionoidea Latreille, 1802
Familien Bløtbukker, Oedemeridae Latreille, 1810
Underfamilien Nacerdinae Mulsant, 1858
Stammen Ditylini Mulsant, 1858
Slekten Agasma Newman, 1850
Slekten Ascleranoncodes Pic, 1915
Slekten Chrysanthia Schmidt, 1844 - i Norge:
Chrysanthia viridissima (Linnaeus, 1758)
Chrysanthia nigricornis (Westhoff, 1881)
Slekten Diasclera Reitter, 1913
Slekten Diplectrus Kirsch, 1866
Slekten Dityloidea Fairmaire & Germain, 1863
slekten Ditylonia Seidlitz, 1899
Slekten Ditylus Fischer von Waldheim, 1817
Slekten Falsonerdanus Arnett, 1950
Slekten Heliocis Arnett, 1951
Slekten Nerdanus Fairmaire, 1897
Slekten Pseudonerdanus Pic, 1923
Slekten Sisenes Champion, 1889
Stammen Nacerdini Mulsant, 1858
Slekten Anogcodes Dejean, 1834
Slekten Micronacerdes Pic, 1923
Slekten Nacerdes Dejean, 1834 - i Norge:
Bolverkbille, Nacerdes melanura (Linnaeus, 1758)
Slekten Opsimea Miller, 1880
Slekten Sisenopiras Pic, 1923
Slekten Xanthochroa W. Schmidt, 1844


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradnìk, J. og Chvála, M. 1991. Teknologisk forlags store bok om insekter. N.W. Damm. Om bløtbukker, side 324-325.


== Eksterne lenker ==
(en) Nacerdinae hos Fauna Europaea 
(en) Nacerdinae hos ITIS 
(en) Kategori:Nacerdinae – bilder, video eller lyd på Wikimedia Commons 
Nacerdinae – detaljert informasjon på Wikispecies
Kim Michael Hafskjær

Kim Michael Hafskjær er en norsk skuespiller. Han hadde hovedrollen i serie Jomfru i nød. Han har også spilt inn kortfilmen Still Crazy.